3 bekende skrywers skryf vir HG kortverhale oor coronaviruskrisis | Huisgenoot
3 bekende skrywers skryf vir HG kortverhale oor coronaviruskrisis
Jacques Myburgh (saamgestel)
Wie sou 'n paar maande gelede kon dink dat wyn tot onlangs toe verbode sou wees of dat rokers soos misdadigers in stegies met skimme sou onderhandel om hul twakkies te koop. En, nog erger, dat ons almal weke lank tot ons huise beperk sou word en 'n onsigbare nuwe virus sou vrees.
As jy verlede jaar hierdie tyd vir een van jou naastes gesê het jy voorspel 'n pandemie gaan die ganse wêreld op sy kop keer, sou hy dalk met 'n snorklag vir jou gesê het dit klink vreemder as fiksie. Maar toe tref die coronavirus en die siekte COVID-19 ons, en nou voel ons lewens tydens die inperking soos iets uit 'n distopiese roman.
Huisgenoot het drie Afrikaanse top­skrywers gevra om elk 'n nuwe kort­verhaal te skryf wat aansluit by die onwerklike omstandighede waarin ons almal ons tans bevind. Want deesdae ís die werklikheid so vreemd soos fiksie, en wie kan dit beter verwoord as ons voorste skrywers.